Modi'in Illit

Modi'in Illit (hebraisk skrift מוֹדִיעִין עִלִּית; arabisk موديعين عيليت, tyder «Øvre Modi'in») er ei israelsk busetjing og by på den okkuperte Vestbreidda. Busetjinga vart etablert i 1994 og fekk bystatus av israelske styresmakter i 2008. Folketalet er 59 332.(2012) Modi'in Illit er den største israelske busetjinga på Vestbreidda og vert, saman med dei andre busetjingane, rekna som ulovleg etter folkeretten. Modi'in Illit ligg i Ramallah og al-Bireh-provinsen. Busetjinga ligg 2 kilometer aust for grensa mellom Israel og Vestbreidda, om lag midt mellom Tel Aviv og Jerusalem. Buestjinga vert òg stundom kalla Kiryat Sefer, som er namnet på den første delen av busetjinga som vart bygd. 

Israel sin separasjonsmur/-gjerde går aust for Modi'in Illit, og skil dermed busetjinga fysisk frå resten av Vestbreidda. Busettarane i Modi'in Illit er hovudsakleg såkalla ultra-ortodokse jødar, haredim. Folketalet i busetjinga aukar tre gonger raskare enn i gjennomsnittlege israelske byar."Jerusalem Diary: Monday 21 September" frå BBC 21. september 2009, på engelsk.

 Kjende personar frå Modi'in Illit 
 Meir Kessler, rabbinar

Kjelder
Fotnotar

Kategori:Religiøse israelske busetjingar
Kategori:Byar på Vestbreidda
kategori:israelske busetjingar på Vestbreidda
Kategori:Busetnader grunnlagde i 1995